جمال گوٹا

جمال گوٹا یا جمال گھوٹا (انگریزی : Croton tiglium) کروٹن ٹِگلیئم ، جیہنوں صاف کرن آلے کروٹن دے ناں نال جاݨیا جاندا اے ، Euphorbiaceae ٹبر وچ پودےآں دی اک قِسم اے ۔ کروٹن ٹگلیئم نوں پنجابی وچ جمال گوٹا کہیا جاندا اے ۔

جمال گوٹا پنجاب تے لموچی ایشیا دے کچھ تھاں واں تے اپݨے آپ اگݨ آلا اک پودا اے ۔ سدا بہار رکھ دی اچائی 10 توں 20 فٹ، پتے 2 توں 4 انچ لمبے پتلے تے  تِکھے ہُندے نیں ۔ جیہدے 3 توں 5 سِرے ہُندے نیں ۔ ایہنوں گرمیاں وچ چِٹے رنگ دے پھل گُچھیاں وچ لگدے نیں ۔ سردیاں وچ لگݨ آلے اک انچ لمبے پھل تن حصےآں وچ ونڈے ہُندے نیں ۔ ایہدے پھل چوں تن بی نکلدے نیں ۔Croton tiglium Purdue University

 مختلف بولیاں وچ نام 
 پنجابی وچ نام جمال گوٹا
 سنسکرت وچ نام جیپال
 ہندی وچ نام جمالگھوٹا
 مراٹھی وچ نام جماگوٹا
 گجراتی وچ نام نیپالو
 بنگالی وچ نام جیپال
 انگریزی وچ نام پرگیٹو کروٹون
 لاطینی وچ نام کروٹون ٹگلیئم

 گݨ 
ایہدا رس کوڑا، گن وچ تیز، دیر نال پچن آلا، گرم تاثیر آلا ہندا اے ۔ حکمت وچ ایہدی ورتوں جلاب یا ٹٹیاں لاؤن لئی کیتی جاندی اے ۔
پِنڈے وچ گرمی ودھݨ نوں ایہ ٹھیک کردا اے ۔ پیلیا، پتھری، قبض، بلغم، پتے دیاں بیماریاں نوں ٹھیک کردا اے ۔
روایتی چینی طب وچ استعمال ہوݨ آلیاں 50 بنیادی جڑی بوٹیاں وچ جمال گوٹا وی شامل اے ۔ جتھے ایہدا نام بی ڈاؤ (چینی: 巴豆) اے ۔ جمال گوٹا سنہالا وچ جپالا / ජාපාල یا "جیاپال" دے نام نال جاݨیا جاندا اے تے ایہ سری لنکا دے سنہالا روایتی طبی نظام وچ ورتیا جاندا اے ۔ ایہدے بی آں نوں وی جمال گوٹا کہیا جاندا اے ۔ ایہ اپݨے زہریلے پن (شدید صاف اثر) لئے مشہور نیں ۔ بی آں نوں گاں دے دُدھ نال روایتی آیوروید زہر مکائی دے عمل وچوں گزرن توں بعد قبض دے علاج لئی استعمال کیتا جاند اے ۔ اس عمل ناں سودھاݨا کہیا جاندا اے ، جیہڑا زہر مکوݨ دی اک عام اصطلاح اے ۔ ایہ پودا زہریلا اے جیہدی چھال نوں تیر دے زہر دے طور تے استعمال کیتا جاندا اے تے ایہدے بی زہر مچھی لئی استعمال کیتے جاندے نیں ۔

 ہور دیکھو 
 سنگھاڑا

 حوالے 

گٹھ:پودے
گٹھ:نباتات
گٹھ:طب
گٹھ:دوائیاں
گٹھ:جڑی بوٹیاں